75 
Mulighed, at i den kunde maaske Rester fra Musenes Koglegnav- 
ning være faldet ned. Under Nedklavringen med Reden stødte 
den mod en Gren, gik i Stykker, og til min Forbavselse svirrede 
en hel Sky af Frøvinger ned mod Jorden. Og den Stump af Re¬ 
den, jeg beholdt i Haanden, viste sig at være fyldt med afbidte 
Kogleskæl, Frøvinger og Frø tømte for Indholdet, samt 5 nøgne 
Kogleakser. Med en anden Solsortrede var jeg heldigere; jeg fik 
den hel ned, og den var fyldt til Randen med samme Slags Stof 
(7 Kogleakser o. s. v.) som den første Rede; Indholdet var dog 
dækket af et tyndt Lag visne Grannaale, der maatte være faldne 
fra Træets Krone ned over Reden, efter at Musene havde benyttet 
denne til Spisested — her var altsaa heller ingen Kogler gnavede 
for nylig. Ogsaa i noget, der lignede Resterne af en gammel Sylvie- 
rede, fandtes Levninger fra Musenes Maaltid paa Kogler. 
Nu kunde der ikke mere være Tvivl om, at Musene virkelig 
klatrer op i Hvidgraner, bider Kogler af og gnaver dem oppe i 
Træerne for at naa til Frøene. 
Et indgaaende Eftersyn af Bevoksningen viste, at det maa be¬ 
tragtes som en Undtagelse, at Musene benytter Fuglereder til Spise¬ 
steder. Thi flere Solsortreder, som jeg stak Haanden ned i, var 
tomme, og paa den anden Side fandtes der ingen Reder i de fleste 
af de Træer, i hvis Grene der hang gnavede Kogler, og oppe i 
hvilke Musene følgelig havde arbejdet. 
Som et Indicium i Retning af, hvad det var for en Art Mus, 
der havde gnavet Koglerne, kan anføres, at i den ene Rede fandtes 
et Museekskrement, som jeg med Sikkerhed mener at kunne hen¬ 
føre til Skovmus. 
Jeg besluttede at aflægge Stedet et nyt Besøg for om muligt 
at komme under Vejr med, hvornaar Musene vilde tage fat paa 
at gnave Koglerne fra i Aar, og jeg var derfor atter paa Pladsen 
d. 2. Oktober. Nu saa der anderledes ud: under adskillige Hvid¬ 
graner laa der mange Kogleakser 1 ), som var lyse og følgelig gna- 
*) Ved eet Træ talte jeg de frisk gnavede Kogler, og der var 273; de fleste 
var gnavede nær til Toppen, saa at blot nogle faa Skæl sad tilbage, som 
en Dusk i Spidsen, en enkelt var dog kun gnavet ved Koglens Basis; 
de fleste var bidt af Grenen lige neden for Koglens Basis, men nogle 
faa et Stykke længere nede, saa at der ved den nøgne Kogleakse sad et 
Stykke Gren med paasiddende Naale. 
